ઓક્ટ્રોયની અવેજીમાં રાજ્ય સરકારની ગ્રાન્ટનો અંદાજ રૂ.૧ર૦ર કરોડનો રખાયો હતો, જેના સુધારિત અંદાજ રૂ.૧૧રપ કરોડનો કરાયો છે એટલે રાજ્ય સરકાર જ આ ગ્રાન્ટના મામલે રૂ.૭૭ કરોડનો અન્યાય કરશે. જ્યારે આવકના એકમાત્ર સ્રોત પ્રોપર્ટી ટેક્સમાં પણ આવકની દૃષ્ટિએ સત્તાવાળાઓની ફરીથી નામોશી થઇ છે, કેમ કે ચાલુ વર્ષના ડ્રાફટ બજેટમાં કમિશનરે રૂ.પ૭પ કરોડ સામાન્ય કર અને રૂ.૩૪૪ કરોડ વોટર અને કોન્ઝર્વન્સી ટેકસ પેટે આવક નિર્ધારિત કરી હતી, પરંતુ હવે વર્ષાન્તે ટેકસ વિભાગે આગાઉના રૂ.૯૧૯ કરોડના નિર્ધારિત લક્ષ્યાંકને બદલે રૂ.૭૯૯ કરોડનો નવો લક્ષ્યાંક મેળવવાનો રહેશે એટલે કે નવા લક્ષ્યાંકમાં સ્વયં કમિશનરે રૂ.૧ર૦ કરોડનો જબ્બર ઘટાડો કર્યો છે.